Hammastahna
Hankausarvo

| Kuvaus | RDA-arvo |
| --- | --- |
lievästi hankaava: 0-70
Keskinkertaisesti hankaava: 70-100
Voimakkaasti hankaava *: 100-150
Haitallisesti hankaava *: 150-250
*) Liian hankaavat tahnat: yli 100
Hankausarvo kertoo hammastahnan hankaavuudesta, eli siitä kuinka paljon hammastahnan käyttö kuluttaa hampaiden pintaa ja kiillettä. Hankausarvon englannin kielinen lyhenne on RDA, eli relative dentin abrasivity tai radiotrace dentin abrasivity. Hankausarvoa ei ilmoiteta kaikissa hammastahnoissa, joten sen tarkistaminen on vaikeaa.
Amerikan hammaslääkäriyhdistys ADA on määritellyt hankausarvon 250 hammastahnan turvallisuusrajaksi. RDA 250 arvo on myös kansainvälisen ISO-standardin raja-arvona. Monet hammaslääkärit kuitenkin suosittelevat, että hankaavuusarvo olisi alle 100. Lapsille sopiva hankausarvo hammastahnalle on noin 30. Lasten hammastahnan hankausarvon tulisi olla alle 50. Henkilöille, joiden kiille on vaurioitunut hammasluuhun asti suositellaan hyvin matalan hankausasteen hammastahnaa. Pelkällä vedellä pesemisen hankausarvo on 4.
Kaikki valmistajat eivät suostu ilmoittamaan hammastahnojensa hankausarvoa, eikä niistä mainita kaikissa hammastahnoissa. Hankausarvoja ei vaadita ilmoittamaan laissa. Osa valmistajista ei ilmoita hankausarvoa, koska pitää sitä liikesalaisuutena. Valkaisevissa hammastahnoissa saattaa olla korkea hankausarvo.
| Valmistuttaja | Hammastahnan merkki | RDA hankausarvo | Valmistajan ilmoittama muu arvo |
| --- | --- | --- | --- |
| S-ryhmä | Rainbow lasten hammastahna | alle 30 |  |
| Elmex | Sensitive plus | 24-31, mitattu |  |
| Salutem | Salutem | 33 |  |
| Sensodyne | ProNamel | 37 | 13-140 |
| Colgate | Fresh Gel | 27-39, mitattu | alle 250 |
| Elmex | Sensitive professional | 35-41, mitattu |  |
| S-ryhmä | Rainbow Sensity | 30-50 |  |
| S-ryhmä | X-tra | 30-50 |  |
| Parodontax | Parodontax | 65 |  |
| S-ryhmä | Rainbow Fresh | 50-70 |  |
| S-ryhmä | Rainbow Xylix | 50-70 |  |
| Oxygenol | Oxygenol lasten hammastahnat | alle 70 |  |
| Oxygenol | Sensitive | alle 70 |  |
| Sensodyne | Sensodyne | 79 | 13-140 |
| S-ryhmä | Rainbow White | 70-90 |  |
| Oxygenol | Oxygenol aikuisten hammastahnat | 70-100 |  |
| GUM | Original White | 100 |  |
| Sensodyne | Extra Whitening | 104 | 13-140 |
| Colgate | Platinum | 106 | alle 250 |
| Colgate | Total | 114-128, mitattu | alle 250 |
| Pepsodent | Pepsodent | alle 150 | alle 250 |
| Colgate | 2 -in -1 Tartar Control/White | 200 | alle 250 |
| Oral-B | Oral-B | alle 250 |  |
| Kesko | Pirkka hammastahnat | ??? | ei ole mitattu |
Vuonna 1976 Amerikan hammaslääkäriyhdistys ADA esitteli RDA-arvon, josta tuli vakiintunut hankausta mittaava arvo. Vuonna 1995 standardointitaho ISO otti käyttöön RDA-arvon. Kliinisten tutkimusten perusteella 250 RDA ja sitä vähemmän hankaavat eivät kuluta hampaita merkittävästi. RDA-tutkimuksessa pintaa harjataan 1500 kertaa, joka vastaa kahden kuukauden hampaiden pesua yhdellä kertaa.
Hammastahnojen hankaavuus vähentyi eurooppalaisissa hammastahnoissa vuosien 1988 ja 1995 välillä tehdyissä tutkimuksissa. Tämä johtui aiempaa tehokkaampien hankausaineiden, kuten piioksidin käyttöönotosta. Vuonna 1995 useimpien hammastahnojen (80 %) hankausarvo oli alle 100.
Hammastahnan hankauksen lisäksi hampaiden kiillettä voivat kuluttaa kovakourainen harjaustekniikka, hammasharja, ennen hampaidenpesua nautitut happamat juomat ja ruoat, närästys ja refluksitauti.